jkorsvik/nowiki_second_scrape_merged huggingface dataset:
Thore Sjöstrand

Thore Ingvar «Tore» Sjöstrand (født 31. juli 1921 i Huddinge, død 26. januar 2011) var en svensk friidrettsutøver.
På grunn av andre verdenskrig fikk ikke Sjöstrand delta i noe internasjonalt mesterskap før han var 25 år gammel, under EM 1946 i Oslo. Her tok han bronse på 3000 meter hinder, etter franskmannen Raphaël Pujazon og landsmannen Erik Elmsäter.
Den største triumfen kunne han feire under OL 1948 i London, der det ble tredobbelt svensk i toppen. Sjöstrand vant foran Erik Elmsäter og Göte Hagström.
Under EM 1950 i Brussel kom Sjöstrand på åttendeplass, og la deretter opp.


== OL-medaljer ==
1948  London -  Gull i friidrett, 3000 meter hinder


== Referanser ==


== Eksterne lenker ==
(en) Thore Sjöstrand – Olympics.com 
(en) Thore Sjöstrand – Olympic.org 
(en) Thore Sjöstrand – Olympedia 
(en) Thore Sjöstrand – Sports-Reference (OL-resultater – arkivert) 
(sv) Thore Sjöstrand – Sveriges olympiske komité 
(en) Thore Sjöstrand – Track and Field Statistics
Gary Caldwell

Gary Caldwell, (født 12. april 1982 i Stirling, Skottland) er en skotsk fotballspiller som har spilt for både Hibernian og Celtic i Scottish Premiership og Wigan i Premier League. Per 23. mai 2016 er han manager for Wigan Athletic.
Caldwell har scoret to mål på 25 landskamper for Skottland.


== Referanser ==


== Eksterne lenker ==
(en) Gary Caldwell – UEFA 
(en) Gary Caldwell – Transfermarkt 
(en) Gary Caldwell – Transfermarkt (manager) 
(en) Gary Caldwell – national-football-teams.com 
(en) Gary Caldwell – Soccerbase.com 
(en) Gary Caldwell – FootballDatabase.eu 
(en) Gary Caldwell – Soccerway 
(en) Gary Caldwell – EU-Football.info 
(en) Gary Caldwell – Skottlands fotballforbund 
(en) Gary Caldwell – FBref
Tidemand Gjørud

Tidemand Gjørud (født 1898 i Hedalen, død 1964 i Bærum) var en norsk kunstmaler. 
Han ble spesielt kjent som portrettmaler, men har også lagd faner og altertavler. Blant annet har han lagd altertavla i Leirskogen kirke. Et usignert verk er en køltegning av en bjørn som jager turister som er tegnet på en tømmervegg i ei bu i Vassfaret.
Gjørud er sønn til Olaus og Karen Gjørud, og hadde 7 søsken.
Han studerte ved Statens kunstakademi under ledelse av Christian Krohg. Senere studerte han to år ved Pola Gauguins unstskole. Han fikk stipend for å gjennomføre studier i Tyskland i mellomkrigstiden, men familien ønsket ikke at han skulle reise.
Gjørud har deltatt på Statens høstutstilling flere ganger. Første gangen var i 1917. Etter første utstilling ble han en fast gjenganger (1918, -19, -20, 1923-24, -27 og -29).


== Referanser ==


== Litteratur ==
Sagn og Soge i Søndre Ourdahl, Sør-Aurdal Historielag, 1998, ISBN 82-91013-06-3
Nakensnegler

Nakensnegler eller nakengjellesnegler er en gruppe marine snegler. Mange arter har vakre og sterke farger. Størrelsen varierer fra 4 mm til 600 mm. Nakensneglene er rovsnegler. De beiter mellom annet på hydroider, mosdyr, lærkoraller og svamper. I Norge er det registrert 85 arter, bl.a. Goniaeolis typica.
Tradisjonelt blir de marine nakensneglene gruppert som en orden.


== Eksterne lenker ==
(en) Nakensnegler – oversikt og omtale av artene i WORMS-databasen 
(en) Nakensnegler i Encyclopedia of Life 
(en) Nakensnegler i Global Biodiversity Information Facility 
(no) Nakensnegler hos Artsdatabanken 
(sv) Nakensnegler hos Dyntaxa 
(en) Nakensnegler hos Fossilworks 
(en) Nakensnegler hos ITIS 
(en) Nakensnegler hos NCBI 
(en) Kategori:Nudibranchia – bilder, video eller lyd på Wikimedia Commons 
Nudibranchia – detaljert informasjon på Wikispecies 
ITIS Standard Report: Nudibranchia Besøkt 10. september 2007
Nudibranchia.no
Leroy Chiao

Leroy Chiao (født 28. august 1960) er en tidligere amerikansk NASA-astronaut med fem romferder bak seg både med romfergen og i en Sojuz. Han har også et langvarig opphold på Den internasjonale romstasjonen under ISS Ekspedisjon 10 bak seg. Han har logget over 229 dager i verdensrommet totalt, og har gjennomført 6 romvandringer. Han pensjonerte seg som astronaut i 2001.


== Romferder ==


=== EVA ===
 STS-72 – 2 romvandringer
15. januar 1996: 6 t 09 m – Trening for ISS
17. januar 1996: 6 t 53 m – Trening for ISS
 STS-92 – 2 romvandringer
15. oktober 2000: 6 t 28 m – Montasje av Z1_truss og PMA-3.
17. oktober 2000: 6 t 48 m – Montasje av Z1_truss og PMA-3
 ISS Ekspedisjon 10 – 2 romvandringer
26. januar 2005: 5 t 28 m – Utvendig arbeide på Zvezda.
28. mars 2005:  5 t 06 m -


== Hedersbevisninger ==
Blant andre:

3 NASA Space Flight Medals (2000, 1996, 1994)
2 NASA Exceptional Service Awards (2000, 1996)
4 NASA Individual Achievement Awards (2004, 2003, 2002, 2001)
2 NASA Group Achievement awards (1997, 1995)
NASA Going the Extra Mile Award (2004)


== Bilder ==

		
		
		
		
		
		
		


== Referanser ==


== Eksterne lenker ==
NASA biography
Spacefacts biography of Leroy Chiao
22. serierunde i Adeccoligaen 2007

22. serierunde i Adeccoligaen 2007 startet som en full runde den 9. september klokken 16:00 med fem kamper. Runden ble avsluttet med tre kamper som startet klokken 17:30 og 18:00.


== Fakta ==


== Eksterne lenker ==
Adeccoligaen 2007: Terminliste og resultater på altomfotball.no
Matthew Richards

Matthew Richards (født 1. desember 1989 i Derby, Derbyshire, England) er en engelsk fotballspiller som har spilt for en engelsk klubb. Han er midtbanespiller og spiller nå for Derby County i Premier League.


== Biografi ==
Matthew Richards, som gikk på Derby County sitt fotballakademi, skrev under på sin første profesjonelle fotballkontrakt i desember 2006. Han signerte på en to og et halvt år lang kontrakt med Derby County den samme dagen som han fylte 17 år, og denne kontrakten binder han til klubben ut 2008/09-sesongen. Han hadde ikke noe draktnummer for Derby i 2006/07-sesongen, men foran 2007/08-sesongen har han fått tildelt draktnummer 34. Han har fortsatt ikke spilt noen obligatoriske kamper for the Rams, men 6. september 2007 erstattet han Steve Howard i det 62. spilleminutt i en testimonialkamp Derby spilte mot skotske St Mirren.


== Karriere som spiller ==


== Referanser ==


== Eksterne lenker ==
(en) Matthew Richards – Transfermarkt 
(en) Matthew Richards – Soccerbase.com 
(en) Spillerprofil på hjemmesiden til Derby County
Mob Rules

Mob Rules er Black Sabbath sitt tiende studioalbum.
Albumet ble utgitt i 1981 etter suksessalbumet Heaven and Hell. En annen innspilling av tittelsporet kan bli funnet i den animerte filmen Heavy Metal. Albumet Live Evil ble spilt inn på turneen for dette albumet. Tekstene er mørke, noe som merkes lett på spor som «Sign of the Southern Cross» og «Falling Off the Edge of the World». Ny-versjonen av albumet ble utgitt to ganger, av Castle Records i 1996, og av Sanctuary Records i 2004. Disse ble bare utgitt i England, og har ikke blitt utgitt noen andre steder.
Dette var det første albumet med Vinny Appice på slagverk, som erstattet Bill Ward på turneen etter utgivelsen av Heaven and Hell. Det går rykter om at coverkunsten for dette albumet, laget av Greg Hildebrandt, inneholder en nesten usynlig tekst hvor det står «Kill Ozzy». Teksten skal visstnok vise seg nederst på coveret, på bakken, skrevet i mørkerød farge. Kunsten var ikke laget for albumet, og Hildebrandt selv sier at det må være en tilfeldighet.


== Sporliste ==


== Personell ==
Ronnie James Dio – vokalist
Tony Iommi – gitarist
Geezer Butler – bassist
Vinny Appice – trommeslager
Geoff Nicholls – keyboardist


== Eksterne lenker ==
(en) Mob Rules på Discogs 
(en) Mob Rules på MusicBrainz 
(en) Mob Rules på Encyclopaedia Metallum 
(en) Mob Rules på AllMusic
Aaron Pierce

Aaron Pierce er en fiktiv karakter i den amerikanske TV-serien «24», spilt av Glenn Morshower. Pierce er Secret Service–agent og har ansvar for å beskytte presidenten i USA. Under David Palmers tid som president, utviklet de et godt venneforhold. Aaron har jobbet som presidentens livvakt siden Ronald Reagans andre periode, og er en av de som har lengst og mest trofast tjeneste i landet.
Han er også den eneste i tillegg til Jack Bauer som har vært med i de 7 første sesongene av serien. Sesong 8 er den eneste sesongen karakteren ikke har deltatt, og deltok heller ikke i den 12-episoders mini-serien ved navn 24: Live Another Day.


== Kilder ==
Fandom - Aaron Pierce
Otra Idrettslag

Otra Idrettslag (stiftet 1. juli 1960) er et idrettslag i Evje og Hornnes kommune og deler av Bygland kommune i Agder. Idrettslaget er medlem av Norges Idrettsforbund gjennom Aust-Agder idrettskrets, og er medlem av Evje og Hornnes idrettsråd i Evje og Hornnes kommune. De driver med særidrettene orientering, sykkel, friidrett, ski, håndball, innebandy, klatring og fotball. Klubben har i tillegg helsesport og barneidrettsgruppe.


== Tabell ==


== Anlegg ==
Idrettslaget disponerer to gressbaner, én kunstgressbane og én grusbane. Dette er Evje Stadion som har gressbane og kunstgressbane, i tillegg til en grusbane på Evje. I tettstedet Hornnes er det gressbane. I tillegg disponerer idrettslaget Otrahallen for håndball, innebandy, eldretrim, barneidrett og lignende. I tilknytning til Otrahallen er det treningssenter med klatrevegg.


== Historikk ==
Otra Idrettslag ble etablert i 1960 da man slo sammen Evje Idrettslag og Hornnes Idrettslag. Idrettslaget Elgen på Byglandsfjord ble innlemmet i det nye idrettslaget i 1962.


== Kjente utøvere ==
Tonje Refsnes – håndballspiller med blant annet mesterligagull for Vipers Kristiansand.
Morten Aasland – skihopper med gull i NM i stor bakke for veteraner i 2012. 
Einar Uleberg – friidrettsutøver med gull i NM 3000 meter hinder i 2010, og med det vunnet 50 NM-gull siden 1991.


== Referanser ==


== Videre lesning ==
Kleveland, Olav Arne (1934-) (2010). Otra IL 50 år: ei reise gjennom 50 år[s] historie. [Evje]: Otra IL. ISBN 9788230315774. 


== Eksterne lenker ==
Offisielt nettsted
Beinn Eighe

Beinn Eighe (bɛɪn ɛɪ) er et fjell i Torridon Hills i Skottland. Navnet er skotsk gælisk og betyr «Filfjellet». Den har en lang rygg med mange spisser og topper, hvorav to er klassifisert som munros. Ruadh-stac Mòr er på 1010 meter over havet, mens Spidean Coire nan Clach er på 993 moh.
Et av de meste kjente trekkene ved Beinn Eighe er botnen Coire Mhic Fearchair, hvor det både er klatre- og vandreruter mot toppene. Skal man krysse fjellet må man forbi en serie spisser kalt Black Carls, hvor det kreves en del klyving. Den mest kjente ruten går ganske enkelt over den sentrale delen av ryggen, og de som går den kommer innom begge munros. 
Nordsiden av fjellet har status som National Nature Reserve, og har oppmerkede stier og et besøkssenter. Resvervatet har en blanding av åpent myrland, skog og torvmyrer, og har rik flora og fauna. 
Geologisk er Beinn Eighe spesielt blant fjellene i Torridan idet toppen ikke består av prekambrisk torridiansk sandstein, men kambrisk basal kvartsitt. Dette gjør at den skiller seg ut som lysere enn andre topper i områder. 


== Eksterne lenker ==
(en) Beinn Eighe – kategori av bilder, video eller lyd på Commons
Åndelig oppfølger

En åndelig oppfølger, er oppfølgeren til enten et videospill, en film, en roman, en tegneserie, et teaterstykke eller en TV-serie. Istedenfor å være en typisk oppfølger, deler gjerne åndelige oppfølgere sjanger, tema, stil og ofte også samme forfatter, uten å fortsette på en tidligere historie. Åndelige oppfølgere pleier også å være en del av to eller flere forskjellige franchiser i motsetning til vanlige oppfølgere som er en del av samme franchise. Ordet åndelig oppfølger brukes som oftest angående videospill.


== Grunner til at det lages åndelige oppfølgere ==
Forfattere av det originale innholdet, beholder ikke alltid opphavsretten på innholdet. Dette fører ofte til at det ikke blir mulig å lage en oppfølger. For å komme seg rundt dette problemet, kan forfatteren lage et nytt produkt med innhold som ligner på det originale produktet, altså en åndelig oppfølger.
Ved andre tilfeller, kan en åndelig oppfølger bli laget når originalproduktet endte opp som en flopp. Å lage en vanlig oppfølger til en flopp, kan føre til at folk ikke vil kjøpe oppfølgeren, basert på den negative erfaringen med det første produktet. 
Ved å gi det originale produktet et nytt navn og forandre på innholdet (men alikevell beholde samme sjanger, tema og/eller stil), så vil ikke folk lenger forbinde det med originalproduktet, og det nye produktet blir kanskje derfor en større suksess enn det en vanlig oppfølger ville blitt.


== Eksempler på åndelige oppfølgere ==
Videospillet BioShock har blitt referert til av sine skapere, som den åndelige oppfølgeren til System Shock 2.
Videospillet Crysis blir sett på som den åndelige oppfølgeren til Far Cry.
Videospillet Perfect Dark blir sett på som den åndelige oppfølgeren til GoldenEye 007.


== Referanser ==
Torridon Hills

Torridon Hills er en gruppe fjell rundt landsbyen Torridon i Highland i Skottland. Navnet brukes særlig om fjellene nord for Glen Torridon. 
Fjellene er hovedsakelig dannet av torridiansk sandstein, som gjennom erosjon har gitt et spesielt furet særpreg til fjellene. 
Det er betydelig avstand mellom toppene, som har bratte sider med terrasser og oppbrutte rygger med mange spisser. Det er en rekke dype kløfter nedover sidene. Ryggene er godt egnet for fjellvandring og klyving, og mange steder kreves det en viss klatrekunnskap. 
De mest kjente fjellene er:

Liatlach
Beinn Eighe
Beinn Alligin
Beinn DeargDet finnes også noen mindre fjell mellom Glen Torridon og Strath Carron som har samme særpreg:

Beinn Liath Mhòr
Sgorr Ruadh
Maol Chaen-dearg
Beinn Damh
Torridon

Torridon (skotsk gælisk Toirbheartan) er en liten landsby i Highland i Skottland. Navnet brukes også om et større område, spesielt om fjellene Torridon Hills nord for Glen Torridon. Landsbyen ligger ved bredden av Loch Torridon.  
Landsbyen ligger på Skottlands vestkyst, omkring 160 km nord for Fort William. Området er populært blant klatrere, fjellvandrere, naturfotografer og andre som tiltrekkes av den røffe naturen der.
Kåven kraftverk

Kåven kraftverk er et vannkraftverk ved Langfjorden i Alta kommune i Troms og Finnmark.
Kraftverket utnytter fallet på 115 meter mellom Kovvannet og havnivå.
Kovvatnet er magasin for verket og reguleres mellom 119 og 99 moh.
Nedbørsfeltet er på 62,6 km², og årlig tilsig er på 68,4 millioner m³.
Det er installert en horisontal francisturbin på 4,5 MW. Midlere årsproduksjon er på 17,8 GWh.
Eier er Alta kraftlag.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Ishavskraft: Kåven kraftverk


== Se også ==
Alta Kraftlag årsoppgjør 2012
Avisa Romsdal

Avisa Romsdal var en reklamefinansiert gratisavis som ble gitt ut i romsdalsregionen. Avisa kom første gang ut i mars 2006. De første to årene var det månedlige utgivelser, deretter annenhver uke. Avisa Romsdal stoppet sine utgivelser sommeren 2014.
Avisa Romsdal hadde de siste årene et opplag på 24.000 eksemplarer og ble da distribuert til husstandene i Molde, Vestnes, Midsund, Aukra, Fræna, Eide, Gjemnes og Nesset kommuner. Tidligere ble den også distribuert i Rauma og Sandøy kommuner. I tillegg til papirutgaven, lå avisa ute på romsdal.no som pdf og e-avis. Før hadde romsdal.no daglige oppdateringer. Nettsiden er noe eldre enn papirutgaven og publiserte sin første nyhet i november 2005.
Avisa Romsdal var mot slutten en del av mediehuset Romsdals Budstikke, som kjøpte 66% av selskapet sommeren 2011, før også resterende ble overtatt i 2012.
Ansvarlig redaktør var Øystein Bjerkeland. Daglig leder i størstedelen av perioden var Arild Rogne.


== Eksterne lenker ==
Avisa Romsdal
Aegolius

Aegolius er en slekt som omfatter fire arter av ugler, hvorav tre finnes i Amerika, og én, perleugle, også finnes i nord-Eurasia, og også i Norge.
De er forholdsvis små ugler.


== Inndeling ==
Inndelingen følger Taxonomy in Flux og er i hovedsak basert på Wink et al. (2008) og Fuchs et al. (2008b). Underfamilien er delt i ni slekter og en underslekt. En art antas å være utdødd.
Norske navn på artene følger Norsk navnekomité for fugl og er i henhold til Syvertsen et al. (2008). Norske navn i parentes er ikke offisielle navn, men antas å være beskrivende.

Strigiformes, ugler
Strigidae, uglefamilien
Surniinae, (svaleugler)
Aegolius
A. funereus, perleugle
A. acadicus, slipeugle
A. gradyi, (bermudaperleugle) (†)
A. ridgwayi, kanelugle
A. harrisii, svartbrynugle


== Referanser ==


== Eksterne lenker ==
(en) Aegolius i Encyclopedia of Life 
(en) Aegolius i Global Biodiversity Information Facility 
(no) Aegolius hos Artsdatabanken 
(sv) Aegolius hos Dyntaxa 
(en) Aegolius hos Fauna Europaea 
(en) Aegolius hos Fossilworks 
(en) Aegolius hos ITIS 
(en) Aegolius hos NCBI 
(en) Kategori:Aegolius – bilder, video eller lyd på Wikimedia Commons 
(en) Aegolius – galleri av bilder, video eller lyd på Wikimedia Commons 
Aegolius – detaljert informasjon på Wikispecies
Whernside

Whernside er et fjell i Yorkshire Dales. Det tilhører kjeden Penninene, og er det høyeste punktet i North Yorkshire. Toppen, som når 736 meter over havet, ligger på grensen mellom North Yorkshire og Cumbria. Fjellet er en av de såkalte Three Peaks; de andre to er Ingleborough og Pen-y-Ghent. 
Fjellet består av en lang rygg som går omtrent nord–sør. Den vanligste ruten til toppen går fra sør, og starter nær landsbyen Bruntscar. Man kan også nå den fra nord. I Three Peaks Challenge, som vanligvis utføres mot klokken, bestiger man Whernside fra nord og går ned på sørsiden. Whernside er kategorisert som en marilyn, hewitt og nuttall. 
På klare dager er det flott utsikt mot vest, hvor man finner Lake District og Morecambe Bay. 
Omkring tre km sørøst for fjell finner man Ribblehead Viaduct på Settle-Carlisle Railway. 
Det finnes to andre høyder med lignende navn, Great Whernside og Little Whernside, som ligger noen kilometer mot øst fra Whernside. Navneleddet whern antas å være beslektet med quern, «møllestein».
Jupedalens Pøbb Ensemble

Jupedalens Pøbb Ensemble er et band fra Sør-Aurdal i Valdres som spiller i sjangeren country/roots/blues/folkerock. Bandet ble startet i 1998. De synger på valdresmål.
Bandet har utgitt låter som Lapptopp-Budeie og Tannlause Gomma som har hatt spilletid i programmet Norsk på norsk på Norsk rikskringkasting. De var 10 uker på Norsktoppen med låta Sakkarias. Denne låta omhandler en lokal bygdeoriginal . Selv sier bandet om musikken at de «låtene tar for seg livet på bygda» og at stilen er «traktorrock som ein si i Valdres». Bandet har opptredd sammen med blant annet Vestlandsfanden, Hellbillies og  Vazelina Bilopphøggers.

– Vi må ha folk fulle før vi begynner å spille. Da låter det ikke fullt så j…li!
Bandet er kjent for å være et showband, hvor presentasjon, fremføring og virkemidler er vel så viktige som musikken. Etter platelanseringen av Tronge tie ble det kjent at bandet hadde servert «rødbrus med 'någo attåt'». Bandets bassist har også utstyrt seg med en bass omtalt som «Jævelgreipet», et fullt spillbart møkkagreip med strenger. De har også turnert med et «rullende salgsapparat», et heimbrentsapparat montert på gammel DBS-sykkel i beste Kjell Aukrust-stil.
I alt har Jupedalens Pøbb Ensemble solgt over 20 000 plater.


== Medlemmer ==
Lista stemmer ikke med oppføringen i Ballade

nåværendeHarry Sagstuen: Keyboard, gitar, trekkspill, saksofon, fløyte og sang
Kristen Stavdahl: Bass
Lene Nerli: Sang
Simen Motrøen: Trommer og sang
Terje Kristiansen: Akustisk og elektrisk gitarTidligereArne Nygård: Gitar
Kjetil Kjelle
Jan Bragerhaug


== Diskografi ==
CD – utgivelser:

1998: Borte bra men heimebrent
2000: Arving på Harley (ballade sier 1999)
2001: Det heng'kje på greip
2003: Trånge tie
2005: På ValdresmålBandet har også gitt ut 2 singler og en video.


== Eksterne lenker ==
Offisielt nettsted 
Mic: Jupedalens Pøbb Ensemble, fra Norsk pop- og rockleksikon, Vega Forlag (2005).
Aftenposten: Godt og folkelig fra Valdres
Fredrikstad blad: Borte bra, men heimebrent
William S. McArthur

William Surles McArthur jr. (født 26. juli 1951) er en amerikansk tidligere NASA astronaut med fem romferder bak seg både med romfergen og i en Sojuz. Han har også et langvarig opphold på Den internasjonale romstasjonen under ISS Ekspedisjon 12 bak seg. Han har logget over 224 dager i verdensrommet totalt, og har gjennomført 4 romvandringer. Han pensjonerte seg som astronaut i 2001.


== Romferder ==


=== EVA ===
 STS-92 – 2 romvandringer
15. oktober 2000: 6 t 28 m – Montasje av Z1_truss og PMA-3.
17. oktober 2000: 6 t 48 m – Montasje av Z1_truss og PMA-3
 ISS Ekspedisjon 12 – 2 romvandringer
7. november 2005: 5 t 22 m – Nytt kamera på P1 truss
3. februar 2006: 6 t 48 m – Utsetting av en russisk romdrakt i rommet, samt hentet inn eksperiment


== Hedersbevisninger ==
Blant andre:

the Distinguished Service Medal
the Defense Superior Service Medal
the Defense Meritorious Service Medal (First Oak Leaf Cluster)
the NASA Space Flight Medal
the NASA Exceptional Service Medal


== Bilder ==

		
		
		
		


== Referanser ==


== Eksterne lenker ==
NASA Biography
Spacefacts biography of William S. McArthur
Reuben Kosgei

Reuben Seroney Kosgei (født 2. august 1979 i Kapsabet) er en kenyansk friidrettsutøver.
Han har feiret sine største triumfer på distansen 3000 m hinder. Man ble først oppmerksom på Kosgeis styrke i 1998, da han ble juniorverdensmester i Annecy. Under OL 2000 i Sydney ble han tidenes yngste OL-vinner på hinderdistansen da han gikk til topps med tiden 8.21,43. Under VM 2001 i Edmonton vant han igjen.
Kosgeis personlige rekord er 7.57,29.


== Referanser ==


== Eksterne lenker ==
(en) Reuben Kosgei – Olympics.com 
(en) Reuben Kosgei – Olympic.org 
(en) Reuben Kosgei – Olympedia 
(en) Reuben Kosgei – Sports-Reference (OL-resultater – arkivert) 
(en) Reuben Kosgei – World Athletics 
(en) Reuben Kosgei – Track and Field Statistics
Annecy

Annecy er en by og kommune i departementet Haute-Savoie i regionen Auvergne-Rhône-Alpes sørøst i Frankrike. Annecy er hovedstaden i departementet.
Annecy ligger ved nordenden av Annecysjøen, ca. 35 kilometer sør for Genève.
Byen søkte om å få arrangere Vinter-OL 2018, men arrangementet gikk til Pyeongchang.
Byen huser en av verdens største animasjonsfestivaler: Annecy International Animated Film Festival.


== Befolkningsutvikling ==
Antall innbyggere i kommunen Annecy


== Referanser ==


== Eksterne lenker ==
Offisielt nettsted 
(en) Annecy – kategori av bilder, video eller lyd på Commons 
(en) Annecy – galleri av bilder, video eller lyd på Commons 
Kommunedata INSEE
Luigi Beccali

Luigi Beccali (født 19. november 1907 i Milano, død 29. august 1990 i Daytona Beach, Florida) var en italiensk friidrettsutøver.
Fra 1928 til 1931 ble Beccali italiensk mester på 1500 meter fire ganger på rad, og under OL 1932 i Los Angeles vant han gull på 1500 meter, foran briten Jerry Cornes og canadieren Phil Edwards.
I 1933 forbedret han verdensrekorden til Jules Ladoumègue på 1500 meter til 3.49,0. Mot slutten av året satte han også ny verdensrekord på distansen 1000 yards med tiden 2.10,0. I 1934 vant han gull på 1500 meter under det det første EM i friidrett.
Han deltok også under OL 1936 i Berlin, der han tok bronse på distansen, slått av newzealenderen Jack Lovelock og amerikaneren Glenn Cunningham.
Under EM 1938 ble det en ny bronsemedalje, denne gang etter briten Sydney Wooderson og belgieren Joseph Mostert.


== OL-medaljer ==
1932  Los Angeles -  Gull i friidrett, 1 500 meter  Italia
1936  Berlin -  Bronse i friidrett, 1 500 meter  Italia


== Eksterne lenker ==
(de) Luigi Beccali – Munzinger Sportsarchiv 
(en) Luigi Beccali – Olympedia 
(en) Luigi Beccali – Sports-Reference (OL-resultater – arkivert) 
(it) Luigi Beccali – Italias olympiske komité 
(en) Luigi Beccali – World Athletics 
(it) Luigi Beccali – FIDAL 
(en) Luigi Beccali – Track and Field Statistics